# תקנון שכר-לימוד לשנת הלימודים תשע"ח, 2017-2018

## מידע כללי

תקנון שכר הלימוד כולל מידע על גובה שכר הלימוד ואופן התשלום לשנת הלימודים תשע"ח. הנך מתבקש/ת לקרוא בעיון את ההסברים וההוראות ולנהוג על פיהם.

* יובהר כי אי הכרת התקנון והכללים הנוגעים להסדרי שכ"ל, אינה פוטרת את הסטודנט מעמידה בהם.
* דבר דואר שישלח אליך בדואר רגיל לפי הכתובת המופיעה במערכת הממוחשבת של המוסד יחשב כאילו הגיע ליעדו. שינויים בפרטים האישיים יש לעדכן ישירות דרך פורטל הסטודנט, או דרך המזכירות האקדמית, לרבות שינוי כתובת ו/או מס' טלפון ו/או דואר אלקטרוני.
* כל סטודנט מחויב בתשלום ביטוח לאומי. את דמי הביטוח הלאומי ישלם הסטודנט ישירות למוסד לביטוח לאומי. האקדמיה תעביר מדי שנה את פרטיו האישיים של כל סטודנט למוסד לביטוח לאומי.
* האקדמיה רשאית להפסיק לימודיו של כל סטודנט אשר לא שילם שכר לימוד.
* אי-הסדרת התשלומים במועדם ו/או צבירת חובות תגרור חסימה של הכניסה למידע האישי באתר האינטרנט,מניעת אפשרות להיבחן, ומניעת קבלת אישורים מהמזכירות האקדמית.

## דרכי יצירת קשר עם מדור שכ"ל ותשלומים

קבלת קהל בימים א'-ה' בשעות 15:30 - 08:30

* בכתב: בכל פנייה יש לציין את מספר הזהות.
* לגב' רימה ליבוביץ [rima@jamd.ac.il](mailto:rima@jamd.ac.il) טל. 02-6759938
* לב' רינה אינקה [rinai@jamd.ac.il](mailto:rinai@jamd.ac.il) טל. 02-6759937
* לפקס 02-6759956 או למיילים

מידע אישי : באזור המידע האישי (פורטל הסטודנט) באתר האינטרנט ניתן למצוא מידע עדכני על מצב החיובים/זיכוים, חישוב שכ"ל וביצוע תשלומים.

## תעריפי שכר הלימוד לשנת הלימודים תשע"ח, צמוד למדד יולי 2017

| **פרטים** | **סכום לתשלום** | **הערות** |
| --- | --- | --- |
| דמי הרשמה ברישום מקוון (דרך האתר) | 400 ₪ | תשלום חד פעמי אשר לא מוחזר בשום מקרה. |
| דמי הרשמה ברישום דרך טופס ידני | 460 ₪ | תשלום חד פעמי אשר לא מוחזר בשום מקרה. |
| דמי הרשמה לתלמידים ממשיכים | 200 ₪ או 230 ₪ | הנחה בשיעור 50% מדמי ההרשמה |
| מקדמת שכר לימוד לתואר ראשון  (תקוזז מתשלום שכ"ל השנתי) | 2,650 ₪ | למבטלי הרשמה, עד 15 בספטמבר, החזר מלא.  לאחר מועד זה אין החזר מקדמת שכ"ל. |
| מקדמת שכר לימוד לתואר שני  (תקוזז מתשלום שכ"ל השנתי) | 3,450 ₪ | למבטלי הרשמה, עד 15 בספטמבר, החזר מלא.  לאחר מועד זה אין החזר מקדמת שכ"ל. |
| לימודי אנגלית (רמת ביניים) | 1,500 ₪ |  |
| שכ"ל שנתי לתואר ראשון | 10,066 ₪ | גובה שכ"ל נקבע על ידי המועצה להשכלה גבוהה, המחושב לפי היקף הלימודים בפועל ולא פחות מ25% שנתיים. |
| שכ"ל שנתי לתואר שני | 13,603 ₪ | גובה שכ"ל נקבע על ידי המועצה להשכלה גבוהה, המחושב לפי היקף הלימודים בפועל ולא פחות מ25% שנתיים. |
| שכ"ל שנתי היקף לימודים של 25% | 35% משכ"ל השנתי | 25% משכ"ל שנתי + 10% תקורה |
| דמי אבטחה ושירותים | 425 ₪ | ישולמו עם תשלום המקדמה. |
| ועד הסטודנטים | 125 ₪ | למבטלי לימודים - בנושא החזר תשלום יש לפנות לאגודת הסטודנטים בלבד. |

## דרכי תשלום שכר לימוד

### תשלום בהוראת קבע מאפשר פריסת תשלומים ללא ריבית

פריסת תשלומי שכר הלימוד ומועדם:

- לסטודנטים חדשים - תשלום מקדמת שכ"ל יתבצע במועד המצוין במכתב הקבלה.

- לסטודנטים ממשיכים:

01.07.16 – מקדמה - 12.5% משכר הלימוד הכולל + דמי שירותים ואבטחה + ועד סטודנטים

01.08.16 – מקדמה - 12.5% משכר הלימוד הכולל

15.09.17 – השלמה ל-25% מהיקף שכ"ל.

החל מה-01/11/17 ועד ה-01/05/18, 75% שכ"ל הנותרים בפריסה של 7 תשלומים חודשיים רצופים.

**לתשומת לבכם!**  יש שלוש דרכים להחתמת הבנק על הוראת קבע:

* **הורדת טופס ה.קבע** מאתר האינטרנט של האקדמיה, הגעה לסניף הבנק של בעל החשבון לצורך קבלת האישור.
* **לא צריך טופס!** ניתן לגשת לבנק ולבקש מהפקיד הרשאה לחיוב חשבונכם לטובת המוסד קוד 1048 על שם האקדמיה למוסיקה ולמחול בירושלים.
* **אפשר גם באינטרנט!** בעל החשבון יכול להקים בעצמו הרשאה. לצורך כך יש להיכנס לאתר הבנק שלכם באינטרנט, לבחור אפשרות בפתיחת הרשאה לחיוב חשבון ולפעול לפי ההוראות.

חשוב: בתהליך פתיחת ההרשאה אסמכתא או מס' לקוח = מס' ת.ז. של התלמיד

### תשלום מלוא שכר הלימוד

* סטודנט שישלם מראש את מלוא שכר-הלימוד השנתי בתכנית מלאה, עד ה- 15 בספטמבר 2017,

במזומן, בהעברה בנקאית, בשובר פיקדון צבאי, או בהמחאה לפירעון מיידי, יזכה להנחה בשיעור 2.5%.

* למשלמים באמצעות כרטיס אשראי תינתן הנחה בשיעור של 1.5% בלבד. התשלום אינו כולל חיוב בגין לימודי אנגלית באקדמיה.

### פיקדון עפ"י חוק קליטת חיילים משוחררים

סטודנטים המעוניינים להשתמש בכספי הפיקדון לתשלום שכר-הלימוד (לא כולל תשלומים נלווים) מתבקשים לפנות למדור שכר-לימוד, על מנת לקבל שובר לתשלום.

להשלמת התהליך יש לפנות לאחד מסניפי בנק הפועלים, או בנק לאומי.

### מימון שכר לימוד על ידי גורם חוץ

**האחריות לתשלום שכר הלימוד חלה על הסטודנט, גם אם גורם אחר התחייב לממן את לימודיו.**

סטודנט ששכר הלימוד שלו ממומן במלואו או בחלקו על ידי גורם חיצוני ידאג להעביר למדור שכר לימוד את המסמכים הבאים:

* כתב התחייבות רשמי מהגורם המממן לתשלום שכר הלימוד, כולל מועדי ביצוע התשלום.
* בנוסף, יעביר הסטודנט הוראת קבע חתומה ע"י הבנק, אשר תופעל במקרה שהגורם המממן לא יעמוד בהתחייבויותיו מסיבה כלשהי.

### עולים חדשים הממומנים ע"י מנהל הסטודנטים

סטודנטים הזכאים למימון של מנהל הסטודנטים לצורך השלמת תהליך הסדרת תשלום שכר-לימוד נדרשים:

* לשלם תשלומים נלווים, דמי אבטחה ושירותים ואגודת הסטודנטים.
* להעביר למדור שכ"ל בתחילת השנה כתב זכאות רשמי לשנת הלימודים תשע"ח. סטודנט אשר לא פנה למדור שכ"ל יחויב בתשלום המקדמה באופן אוטומטי.

### מלגות/הנחות

סטודנט שקיבל הודעה על זכאות למלגה, מענק או פרס הצטיינות יסדיר את תשלומיו במועד ללא קשר למועד קבלת ההודעה. כספי המלגה/פרס יילקחו בחשבון במועד מאוחר יותר.

## נוהל ביטול/הפסקת לימודים

סטודנט שהחליט לבטל/להפסיק לימודיו, חייב להודיע על כך בכתב למזכירות האקדמית **(יש לשמור עותק מהודעת המשלוח).** המועד הקובע לעניין חישוב החזרים או חיובי שכר לימוד בגין הפסקת לימודים, הוא המועד בו התקבלה הודעתו הרשמית של הסטודנט במזכירות האקדמית ומדור שכר לימוד.

**שימו לב:**

* **הודעה בעל-פה על ביטול אינה מהווה הודעה כדין על הפסקת לימודים.**
* לתשומת לבך, הפסקת לימודים אינה פוטרת מחובת תשלום שכר הלימוד.
* סטודנט המבטל את לימודיו ולמד באקדמיה שיעורי אנגלית כשפה זרה יחויב בתשלום מלא עבורם.
* הודעה על הפסקת לימודים בכל מועד גוררת ביטול אוטומטי של המלגות שבהן זוכה חשבונו של הסטודנט באותה שנה.

### להלן לוח שנתי להפסקת לימודים ופירוט החיובים בהתאם:

| **תאריך הודעה על ביטול/הפסקת הלימודים** | **גובה חיוב בגין הפסקה/ביטול לימודים** |
| --- | --- |
| אם דווח עד ה-15.09.17 (לפני פתיחת שנה"ל) | החזר מלא, כולל תשלום ועד סטודנטים ודמי אבטחה ושירותים |
| מה-16.09.17 עד ה- 21.10.17 (לפני פתיחת שנת הלימודים) | חיוב מלוא המקדמה + תשלום ועד סטודנטים + דמי ואבטחה שירותים |
| מה- 22.10.17 עד 31.12.17 | חיוב **40%** משכ"ל השנתי + שכ"ל אנגלית + ועד סטודנטים + דמי אבטחה ושירותים |
| מה- 01.01.18 עד 28.02.18 | חיוב **50%** משכ"ל השנתי + שכ"ל אנגלית + ועד סטודנטים + דמי אבטחה ושירותים |
| מה- 01.03.18 עד  30.04.18 | חיוב **80%** משכ"ל השנתי + שכ"ל אנגלית + ועד סטודנטים + דמי אבטחה ושירותים |
| החל מתאריך 01.05.18 ואילך | חיוב **100%** משכ"ל השנתי (אין החזר שכ"ל) |

## נוהל החזרים בגין תשלומי יתר

* סטודנט אשר בכרטיס התשלומים שלו נוצרה יתרת זכות, יקבל את היתרה להחזר באמצעות המחאה בנקאית על שמו.
* החזרי תשלומים שמקורם בפיקדון חיילים משוחררים יועברו בהמחאה לפקודת בנק לאומי /הפועלים לקרן הפיקדון.

ההחזרים מבוצעים אחת לחודש, תוך 90 ימי עסקים מיום קבלת האישור, ואינם צמודים למדד.

## דמי טיפול

| הסעיף | דמי טיפול |
| --- | --- |
| בקשת אישורי שכר לימודעבור שנים קודמותבמדור שכ"ל **(ניתן להדפיס מפורטל הסטודנט באופן עצמאי)** | 30 ₪. |
| עמלת החזר תשלום צ'ק או ה.קבע (לפי עמלות של בנק) | 19 / 22 ₪ |
| תרגום גיליונות ציונים / אישורים שונים לשפה אנגלית | 50 ₪ |
| מכתב התראה רשום לפני העברת הטיפול לעורך דין | 50 ₪ |
| דמי טיפול של מדור שכר לימוד בהעברת תיק לעורך דין | 100 ₪ |
| עמלת טיפול עורך דין בגביית יתרת חוב | עמלת עו"ד |